ऐसा माना जाता है कि पहले प्रत्येक मंदिर या तीर्थस्थल पर एक जलकुंड या जलाशय होता ही था | उस समय इनको कल्याणी के नाम से जाना जाता था जिनमें डुबकी लगाने के उपरान्त ही मंदिर का भ्रमण किया जाता था | आज भी कई लोग हैं जो इस परंपरा को निभा रहे हैं जबकि कुछ नहीं | बहुत सी जगह हम चाहकर भी यह नहीं कर पाते क्योंकि अज अधिकतर जलाशय या तो प्रदूषित हो गए हैं या सूख गए हैं | अब ज़रुरत हमारे जागने की और इनके लिए कुछ कदम उठाने की है ताकि पूर्वजों के रिवाज़ को बचा सकें जो हमारे ही फायदे के लिए हैं |